en tl nl af de af en af en en en en af en en en en en en af en nds en en en af en en nl en zh nl fr ja af fr en en nl en af en en en af en en en en en en en en en de en en en zh zh ja nl fr nl vep fr fy en nl en ja es nl nl af nl en oc en es en ja es nl nb nl en nl en es nl nl en nl en ru en af en en en en en en en af en af en af en en en en en en af en nl en en en nl af nl nl af en nl en en en en en en en nds en en af af af en en en en en en af nl en af en af en nl en nl en nl af af nl es nl af de af en
Wat gebeur by ons die week – 17 April 2016 | NG Witpoortjie
Op pad, gestuur deur die Here
HARTLIK WELKOM BY DIE EREDIENSTE -
ONS IS BLY DAT U HIER BY ONS IS!
Is u ‘n NUWE INTREKKER?
By die toonbank in die voorportaal is kaartjies wat ingevul kan word.
Christus regeer oor kerk en wLreld.
Die wLreldse mens teenoor die geestelike mens.
1 Korintiërs 2 : 10 : 3:9
Kleuterkerk in die saal se voorportaal : Voorskool tot en met graad 3.
Kategese : Na die erediens kom hulle in die kerk bymekaar.
DIE BASAAR WORD NA 14 MEI VERSKUIF
PROGRAM VIR DIE WEEK
Kleuterkerk in die saal se voorportaal.
Jeug na die aanddiens.
Voedselvoorsiening : Dr. Havinga. 85 kinders.
Salomie-groep. (25 Apr. Maria; 9 Mei Orpa.)
Verkoping van tweedehandse goedere in die ou kerkkantoor.
Kommissie vir gemeente- en gemeenskapsbediening
Bybelstudie en biduur.  ‘n Tyd vir geestelike verryking saam met medegelowiges.
LIEF EN LEED :  Aan almal wat vandag of in die komende tyd verjaar, word ‘n baie geseënde nuwe lewensjaar toegewens.
Voorbidding word gevra vir heelwat mense wat siek, verswak en eensaam is.
Kosvoorsiening : Dr. Havinga : U kan tot die broodprojek bydra.  Elke R5 of meer  wat in ‘n koevert geplaas word, sal met groot dank ontvang word.  Baie mense gee ook saam met hulle maandelikse dankoffers ‘n ekstra bydrae vir die projek.  Baie dankie vir elkeen se oop harte en hande! Ons het elke maand tussen R800-R1000 vir die projek nodig.
AANKONDIGINGS VIR U DAGBOEK
Sondag se eredienste : Baie dankie aan almal wat op een of ander wyse gehelp het om van hierdie erediens ‘n sukses te maak.  Baie dankie aan Dalene Coertze vir vandag se blomme. (24 April Annemarie Veldtman; 1 Mei Mathilda Skinner.)
Navrae : Sophia (011) 762-3605 of Esta (011)768-4075.
Water!  Ons gaan nog steeds met die waterprojek voort. Al wat u hoef te doen is om leë, skoon bottels met proppe (2 lt. koeldrankbottels of groter) na die kerk te bring. Die bottels word met boorgatwater gevul en na mense in nood gestuur.
BASAAR : 14 MEI 2016 :  Danksy ons lidmate, was die basaar verledejaar ‘n baie groot sukses!  Ons wil baie graag voortbou op daardie mooi poging, daarom vra ons vir kontantbydraes van R60 of meer vir Maart en April.  Ons vra nou alreeds dat almal wat kans sien om pannekoek te bak, hulle name vir Debbie (073-169-5951) of Rosmé (082-877-8041) te gee.  Bydraes vir die handwerktafel word ook gevra.  Enige voltooide artikels kan by die kerkkantoor ingegee word.  Bestanddele soos eiers, suiker, meel en ‘stork to bake’ kan ook nou reeds by die kantoor afgegee word.  Ons soek ook bydraes vir die witolifanttafel.  Tweedehandse artikels wat nog in ‘n werkende toestand is en nie meer gebruik word nie is baie welkom.  Kom ons maak kaste skoon!  Daar is goed gebLre waarvan ons al vergeet het.  Ons vra ook asseblief ‘n tweedehandse (werkende) ketel vir ons algemene werkers.  U kan ook tweedehandse tydskrifte en boeke bring.
Tweedehandse klere : Voorraad is feitlik uitgeput.  Kom ons pak kaste reg vir die nuwe seisoen en bring al die klere wat nie weer gebruik gaan word nie.  Baie keer hang dit sommer jare daar in ons kaste en neem net ruimte op. Ons het ook baie tweedehandse goed (klere, gordyne, beddegoed ens.) nodig om op die basaar te verkoop. Skoene, mansklere en kinderklere is groot in aanvraag.
Fondsinsamelingskomitee : Die kerkraad wil graag ‘n fondsinsamelingskomitee op die been bring.  Maandelikse dankoffers is nie meer genoeg om die kerk se uitgawes te dek nie en ekstra inkomste moet gegenereer word.  Enige persoon wat op so ‘n komitee wil dien, of wat moontlik voorstelle het hoe om die kerk se inkomste te verhoog, kan met Dr. Japie, enige kerkraadslid of met die kerkkantoor in aanraking kom.
Noodspens : Kom ons dink aan die noodbehoewendes in ons gemeente.  Jesus het vir sy dissipels gesL : “Gee julle vir hulle iets om te eet.”  Jesus sL dit vandag ook vir ons!  Enige nie-bederfbare voedsel is ‘n maaltyd vir iemand anders.  As elke gesin maar net een of twee items per maand bring, kan u ons help om ander te help.  Baie dankie aan almal wat reeds gegee het.
“Alhoewel vrye wil boosheid moontlik maak, is dit ook die enigste ding wat liefde, goedheid en vreugde die moeite werd maak.”  (C.S. Lewis.)
Bid asseblief dat -
‘n ooreenkoms bereik sal word tussen mededingende politieke groepe en die nuwe parlement aanvaar sal word.
burgermagte sal ontbind of aansluit by die wettige weermag;
Libiërs in hierdie tyd van chaos die Prins van Vrede sal ontmoet.
BID VIR DE NASIES
Libië : Libië se nuwe “eenheidsregering” staar ‘n enorme uitdaging in die gesig om ‘n gebroke nasie te herbou.
In ‘n televisie-onderhoud op Maandag, 11 April, het die Amerikaanse president Barack Obama erken dat die versuim of voor te berei vir die nadraai van die verdringing van die Libiese leier, kolonel Muammar Gaddafi, die grootste fout van sy presidentskap was, maar om in te gryp in Libië “die regte ding was om te doen.”
Na afloop van die voormalige Libiese leier se dood in 2011, is Libië in chaos gedompel toe burgermagte oorgeneem en twee mededingende parlemente en regerings gevorm is.  Die Islamitiese Staat (IS) het ook ‘n vastrapplek gekry en Libië het ‘n groot vertrekpunt geword vir immigrante wat Europa probeer bereik.
Gedurende 2015, het uitgebreide onderhandelinge, met die steun van die Verenigde Nasies, plaasgevind.  Dié onderhandelinge het ‘n ooreenkoms van ‘n verenigde tussentydse regering tot gevolg gehad, wat op 17 Desember 2015 onderteken was.  Lede van Libië se nuwe Presidensiële Raad het uiteindelik teen einde Maart vanjaar in Tripoli aangekom.  Ses leiers van die eenheidsregering het via die see in Libië se betwiste hoofstad, Tripoli, onder die dekmantel van die nag aangekom.
Die aangewese Eerste Minister, Fayez al-Sarraj en sy mini-kabinet, wat tans vanaf ‘n vlootbasis werk, is vasbeslote om ‘n funksionerende regering te vestig waaragter alle Libiërs kan staan, maar hulle staar ‘n opdraende stryd in die gesig om politieke eendragtigheid te bereik in hierdie gebroke en hoogs verdeelde nasie.  Daarbenewens moet hulle ‘n vinnig groeiende IS-mag konfronteer.  Tans is daar vermoedelik meer as 6 000 vegters, wat rondom die kusstad Sirte gebaseer is, vanwaar Libië se belangrikste olievelde bereik kan word.
← Wat gebeur die week by ons – 10 April 2016??
Wat gebeur die week by ons – 24 April 2016?? →